Lektionsplan: Fra stenalderhytter til parcelhuse

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (2 lektioner) | Intro til forløbet  Brainstorm  Boliger i jægerstenalderen – de første boformer | Eleven kan sammenligne tidlige tiders familie, slægt og fællesskaber med eget liv.  Eleven kan bruge digitale medier og andre udtryksformer som kilder til at beskrive fortiden. | Eleven kan   * Redegøre for forskellige måder at bo på * Tale om det som er karakteristisk for en jægerstenalderboplads ved at sammenligne klippet fra YouTube og billederne * Redegøre for hvorfor mennesker i stenalderen valgte at bo, som de gjorde | * Eleverne laver i par en brainstorm over alle de måder, de ved, man kan bo på. De bytter brainstorms, og markerer med en overstregningstusch de boformer, de ikke selv har i deres brainstorm. Brainstorms hænges op i klassen. * Grupperne fortæller til resten af klassen, hvilke boformer de er kommet i tanke om, og læreren samler sammen til en fælles liste, som hænges op i klassen sammen med elevernes * Se klippet fra VisitHolstebro: ”Stenalderboplads” med Martin og Ketils rekonstruktion af en Jægerstenalderboplads, som introduktion til tidligere tiders måder at bo på. Vis desuden eleverne 2 billeder af jægerstenalderbopladser i forbindelse hermed (Bilag 1 billede A & B). På klassen tales der om klippet og billederne og om, hvorfor stenalderfolket ofte flyttede og boede tæt på kysterne. * Billederne hænges op i klassen som begyndelse til en tidslinje. |  |
| 2  (1,5 lektioner) | Boliger i jægerstenalderen (fra modul 1 fortsætter i modul 2) | Eleven kan bruge digitale medier og andre udtryksformer som kilder til at beskrive fortiden. | Eleven kan   * Forklare vigtige begreber om jægerstenalderen for hinanden | * Arbejde med de to tekster fra historiefaget.dk: ”Bopladser ved kysten” og “Bolig i jægerstenalderen” * Teksterne læses højt på klassen af læreren, hvorefter eleverne selv læser teksterne parvis. Der arbejdes med begreberne: Boplads, gevir, køkkenmøddinger, fiskegærder, lystre og ruser, (som alle har haft betydning for bopladsen) ved hjælp af opgaven ’Terningspil’. Se bilag 2 for beskrivelse af ’Terningspil’. |  |
| 3  (1,5 lektioner) | Boformer i middelalderen med fokus på, hvordan middelalderfolk boede, og hvad der fik dem til at organisere sig i de samfund, de gjorde. | Eleven kan sammenligne tidlige tiders familie, slægt og fællesskaber med eget liv.  Eleven kan bruge digitale medier og andre udtryksformer som kilder til at beskrive fortiden. | Eleven kan   * Sammen med en makker lave tre spørgsmål til teksten * Placere billederne i kronologisk rækkefølge på tidslinjen * Opstille en liste for middelalderhusenes mest karakteristiske træk * Sammenligne stenalderens boligformer med middelalderens boligformer | * Eleverne skal parvis læse teksten fra historiefaget.dk: ”Bolig i middelalderen” og bearbejde den ved parvis at lave tre spørgsmål til teksten, som de stiller hinanden og besvarer mundtligt. * Eleverne skal efterfølgende arbejde med to billeder af huse fra middelalderen (Bilag 1 billede C og D). De skal igen parvis stille hinanden tre spørgsmål til billederne, som hænges op i klassen. * Billederne hænges op på tidslinjen ved siden af stenalderbillederne. * Der sluttes af med en opsamling på klassen, hvor de mest karakteristiske træk for middelalderens boligformer listes op, og der sammenlignes med det, de har lært om stenalderboformerne. |  |
| 4  (2 lektioner) | Boformer i industrialiseringen | Eleven kan sammenligne tidlige tiders familie, slægt og fællesskaber med eget liv  Eleven kan bruge digitale medier og andre udtryksformer som kilder til at beskrive fortiden | Eleven kan   * Forklare hvad en gård, en husmand, en arbejderbolig og et borgerskab er ved hjælp af deres ordbog * Fortælle om de forskellige forhold som beskrives i teksten og klippene * Fortælle om nogle af forskellene på et hjem i byen og et hjem på landet * Komme med bud på, hvordan hverdagen kan se ud i et klunkehjem og i et arbejderhjem | * Tal på klassen om industrialiseringen og lad eleverne læse den lette udgave fra historiefaget.dk: ”Bolig under demokratiseringen” * Arbejd derefter med begreberne ”Gård, Karl, Husmænd, Arbejderbolig, Borgerskab.” Eleverne laver en lille ordbog, hvor de beskriver og tegner ordet. * Lad eleverne se den lille video fra Nationalmuseet: ”Klunkehjemmet - et indblik i Klunketiden”, hvor de føres en tur rundt i et klunkehjem. * Se derefter klip fra Bonanza, dr.dk: ”100 års barndom. 1920-1930: Nye toner - nye tider”, hvor Grethe Hausbøl født 1913, fortæller om forholdene på landet. Tal på klassen om Hausbøls beskrivelse. Se fra 8.00-9.04 minutter. * Arbejde med 2 billeder (bilag 1 billede E og F), som hænges op på tidslinjen sammen med de andre billeder. Eleverne skal parvis komme med bud på, hvordan hverdagen for en person, som bor et af stederne, kan se ud. De kan kigge på omgivelserne, møblement, farverne m.m. |  |
| 5  (4 lektioner) | Boformer i velfærdsstaten og vidensalderen med fokus på, hvordan boligerne forberedes | Eleven kan sammenligne tidlige tiders familie, slægt og fællesskaber med eget liv | Eleven kan   * Fortælle om, hvordan de selv bor, og hvad der er forskelligt fra andre tidsperioder * Fortælle om, hvorfor mange flyttede ud til forstæderne i 1960/70’erne * Lave en model af en af de boformer, som forløbet har omhandlet * Redegøre for karakteristiske træk ved deres boligforms model | * Tal på klassen om tiden, der nu skal arbejdes med, og hvad der er karakteristisk for boformerne i den tid. For eksempel at mange nu bor i parcelhuse, lejligheder, rækkehuse m.m. Alle med toilet, rindende vand osv. * Lad eleverne se klippet fra dr.dk: ”Huset på Christianshavn”, afsnit 14, hvor Olsen og hans kone overvejer at flytte i noget nybyggeri. Klippet skal vise, hvordan man i 1950/60/70/80’erne byggede store nye lejlighedskomplekser, og mange flyttede fra byerne ud i forstæderne, hvilket var karakteristisk for tidsperioderne. Se fra 6.15 - 10.29 minutter af afsnittet. * Tal herom i en klassesamtale og også om parcelhusbyggerierne, som blomstrede fra 70’erne, og hvordan eleverne selv bor. Vis i den forbindelse eleverne billederne af lejlighedskomplekset og parcelhuset (bilag 1 billede G og H). Hæng derefter billederne op ved siden af de andre billeder på tidslinjen. * Som afsluttende produkt laver eleverne små modeller af de forskellige boformer som, der er blevet arbejdet med i løbet af undervisningsforløbet. De kan lave modeller ud af ler og pap. De skal fremlægge deres produkt for hinanden, og kunne redegøre for de karakteristiske træk ved deres models boligform. |  |

# Forslag til:

## Nærområdet som læringsrum

Tag på opdagelse i området omkring skolen, og se, hvilken slags boliger der findes her. Undersøg evt. hvordan fordelingen af de forskellige huse er: er det overvejende parcelhuse eller andet? Bor man i en større by, kan man tage på byvandring, tage billeder af huse og bygninger med sin mobil. Herefter kan man prøve at placere bydelene tidsmæssigt og se, hvordan byen er vokset gennem tiden.

# Øvrige gode råd og kommentarer

Man kan starte hele forløbet med at arbejde med billederne fra bilagene. Man kan for eksempel give eleverne en opgave, som går ud på, at kategorisere billederne. Man kan lade eleverne lægge billederne i rækkefølge efter, hvor gamle de tror, billederne er, hvor de ældste kommer først.

# Bilag 1. Billeder af boliger

## A. Billede af jægerstenalderboplads

Find billedet i øverste højre hjørne på følgende hjemmeside – bemærk at billedet kan forstørres:

<http://www.historiefaget.dk/tidsperioder/jaegerstenalderen/bolig/>

## B. Billede af jægerstenalderboplads

Find billedet på følgende hjemmeside:  
<https://nytomgammelt.wordpress.com/2013/03/09/steenstrup/stenalderboplads/>

## C. Billede af middelalderhus i mursten

Find billedet via følgende link:  
<http://old.sydvestjylland.com/umbraco/ImageGen.ashx?image=/media/1600555/ribe_middelalderhuse_sydvestjylland.jpg>

## D. Billede af bindingsværkshus fra middelalderen

Find billedet i øverste højre hjørne på følgende hjemmeside – bemærk at billedet kan forstørres:  
<http://www.historiefaget.dk/tidsperioder/middelalderen/bolig/>

## E. Billede af en baggård

Find billedet i øverste højre hjørne på følgende hjemmeside – bemærk at billedet kan forstørres:  
<http://www.historiefaget.dk/let/tidsperioder/demokratiseringen/bolig/>

## F. Billede af dagligstuen i et klunkehjem

Find billedet midt på følgende hjemmeside:  
<http://natmus.dk/museerne/klunkehjemmet/>

## G. Lejlighedskompleks

Find billedet øverst på følgende hjemmeside:  
<http://www.koege.dk/borger/Affald-og-genbrug/Etagebolig.aspx?allowCookies=1>

## H. Parcelhus fra 1970/1980´erne

Følg linket direkte til Google-billedsøgning på ”Parcelhus”:  
<https://www.google.dk/search?q=parcelhus&rlz=1C5CHFA_enDK542DK542&espv=2&biw=1440&bih=802&source=lnms&tbm=isch&sa=X&ved=0ahUKEwiIuLyz2a7KAhVD7XIKHYp5Bd>

# Bilag 2. Terningspil

Spillet går ud på at I skiftes til at slå med en terning. Ud for hvert tal står der, hvad I skal gøre. Læreren har på forhånd udvalgt de ord/ begreber, der skal spilles med.

1. Sig ordet
2. Forklar ordet
3. Vis/ tegn ordet
4. Sig ordet i en sætning
5. Stav ordet
6. Hvor har du hørt ordet før?